
LIETUVOS KALĖJIMŲ TARNYBOS
KALĖJIMŲ RESOCIALIZACIJOS SKYRIAUS PSICHOLOGO
PAREIGYBĖS APRAŠYMAS

I SKYRIUS
PAREIGYBĖ

1. Resocializacijos skyriaus (toliau – Skyrius) psichologas yra darbuotojas, dirbantis pagal darbo sutartį (toliau – darbuotojas).
2. Pareigybės lygis – A1.

II SKYRIUS
SPECIALŪS REIKALAVIMAI ŠIAS PAREIGAS EINANČIAM
DARBUOTOJUI

3. Darbuotojas, einantis šias pareigas, turi atitikti šiuos specialius reikalavimus:
3.1.  turėti ne žemesnį kaip aukštąjį universitetinį psichologijos studijų krypties išsilavinimą su magistro kvalifikaciniu laipsniu ar jam lygiaverte aukštojo mokslo kvalifikacija.
3.2. būti susipažinęs su Lietuvos Respublikos įstatymais, tarptautinėmis sutartimis, Lietuvos Respublikos Vyriausybės nutarimais ir kitais teisės aktais, reglamentuojančiais bausmių vykdymo sistemos veiklą bei asmenų, paleidžiamų iš jų, resocializaciją;
3.3. būti susipažinęs su Lietuvos Psichologų sąjungos priimto Profesinės psichologų etikos kodeksu bei Standartizuoto psichologinio įvertinimo metodikų reglamentu.

III SKYRIUS
ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas vykdo šias funkcijas:
4.1. atlieka naujai atvykusių suimtųjų ir nuteistųjų pirminį psichologinį įvertinimą;
4.2. planuoja ir parenka nuteistųjų adaptacijos bei resocializacijos priemones;
4.3. atlieka nuteistųjų smurto ir seksualinio smurto rizikos bei kognityvinio ir / ar psichosocialinio funkcionavimo, asmenybės vertinimus;
4.4. vertina nuteistųjų nusikalstamo elgesio rizikos pokyčius;
4.5. rengia Socialinio tyrimo išvadas;
4.6. teikia individualias ir / ar grupines psichologines konsultacijas suimtiesiems,  nuteistiesiems;
4.7. teikia pirminę psichologinę pagalbą kito padalinio darbuotojams;
4.8. vykdo Lietuvos kalėjimų tarnybos direktoriaus įsakymu aprobuotas elgesio pataisos programas ir kitas individualiame resocializacijos plane numatytas priemones;
4.9. dalyvauja kalėjimo Krizių įveikos komandos veikloje;
4.10. vykdo savižudiško elgesio prevenciją ir postvenciją, atsižvelgdamas į nuteistojo savisaugos plane pateiktas rekomendacijas; 
4.11. sprendžia suimtųjų ir nuteistųjų problemas, dirbdami komandoje su jų šeimos nariais, Lietuvos kalėjimų tarnybos padalinių darbuotojais; 
4.12. pildo darbo su suimtuoju / nuteistuoju dokumentaciją, teikia informaciją Skyriaus veiklos ataskaitoms;
4.13. suveda laiku ir aktualią informaciją apie nuteistajam suteiktas paslaugas į informacines sistemas;
4.14. įgyvendina dinaminio saugumo modelį su kitais Lietuvos kalėjimų tarnybos administracijos padaliniais 
4.15. pagal kompetenciją dalyvauja komisijų ir darbo grupių veikloje;
4.16. vykdo kitus nenuolatinio pobūdžio su Skyriaus veikla susijusius pavedimus.

